Мы махуэхэм
Накъыгъэм и 7, щэбэт
Радиом, связым и IэнатIэ псоми я лэжьакIуэхэм я махуэщ
Урысей Федерацэм IэщэкIэ ЗэщIэузэда и Къарухэр къыщызэрагъэпэща махуэщ. 1992 гъэм УФ-м и Президентым Iэ щIидзащ Урысей Федерацэм ЗыхъумэжыныгъэмкIэ и министерствэмрэ IэщэкIэ ЗэщIэузэда и Къарухэмрэ къыщызэгъэпэщыным теухуауэ.
Къэзахъстаным щагъэлъапIэ Хэкум и хъумакIуэм и махуэр
1780 гъэм Екатеринэ ЕтIуанэм Санкт-Петербург тыгъэ хуищIащ къалэм и гербыр.
1895 гъэм урыс инженер Попов Александр япэ радиоприёмник къигупсысащ.
1927 гъэм Къэбэрдей-Балъкъэр радиом и япэ нэтынхэм щIидзащ.
1934 гъэм РСФСР-м иIэ хъуащ щIыналъэщIэ — Еврей автономнэ областыр.
1985 гъэм СССР-м и Министрхэм я Советым унафэ къищтащ фадафэхэм, фадэ IэрыщI щIэзыгъэжхэм ебэныным теухуауэ.
1985 гъэм Налшык Хэку зауэ орденым и япэ нагъыщэр къыхуагъэфэщащ.
1990 гъэм КъБР-м и «Адыгэ Хасэ» жылагъуэ зэгухьэныгъэр къызэрагъэпэщащ.
Урыс композитор, дирижёр, зи IэдакъэщIэкIхэр цIыхухэм нобэми яфIэтелъыджэ Чайковский Пётр къызэралъхурэ илъэси 176-рэ ирокъу.
Индием щыщ тхакIуэ, жылагъуэ лэжьакIуэ цIэрыIуэ, Нобель и саугъэтыр зыхуагъэфэща Тагор Рабиндранат къызэралъхурэ илъэси 155-рэ ирокъу.
Совет усакIуэ, зэдзэкIакIуэ Заболоцкий Николай къызэралъхурэ илъэси 113-рэ ирокъу.
Мэкъумэш щIэныгъэхэм я кандидат, КъБР-м щIыхь зиIэ и агроном Чэгъэду Владимир и ныбжьыр илъэс 80 ирокъу.
Филологие щIэныгъэхэм я доктор, КъБКъУ-м и профессор Балэ Иринэ къыщалъхуа махуэщ.
КъБР-м щIыхь зиIэ и журналист КъБР-м и Къэрал саугъэтым и лауреат Къудей Владимир и ныбжьыр илъэс 62-рэ ирокъу.
«Адыгэ псалъэ» газетым жэуап зыхь и секретарым и къуэдзэ ДыщэкI Соня къыщалъхуа махуэщ.
СурэтыщI ПщыхьэщIэ Хьэсэнбий и ныбжьыр илъэс 59-рэ ирокъу.
Дунейм и щытыкIэнур
«pogoda.yandex.ru» сайтым зэритымкIэ, Налшык уфауэ щыщытынущ, уэшх къыщешхынущ. Хуабэр махуэм градус 12 — 15, жэщым градус 11 — 12 щыхъунущ.
Накъыгъэм и 8, тхьэмахуэ
Жор Плъыжьымрэ Мазэ Ныкъуэ ЩхъуантIэмрэ я дунейпсо махуэщ
Беларусь Республикэм и къэрал ныпымрэ гербымрэ я махуэщ
1945 гъэм фашист Германием псалъэмакъыншэу зыкъызэритыр къыщыгъэлъэгъуа актым Iэ традзащ.
1949 гъэм Берлин къалэм и Трептов-паркым къыщы- зэIуахащ а къалэм щыхэкIуэда совет сэлэтхэм я фэеплъ.
1967 гъэм «Сэлэт МыцIыхум и Фэеплъ» архитектур- нэ ансамблыр Кремлым и блыным деж къыщызэIуахащ.
Медицинэ щIэныгъэхэм я доктор, КъБКъУ-м и профессор, ЩIДАА-м и академик, КъБР-м щIэныгъэхэмкIэ щIыхь зиIэ и лэжьакIуэ Нэгъуей Беслъэн и ныбжьыр илъэс 80 ирокъу.
Олимп чемпион Шыхъуэ Борис и ныбжьыр илъэс 69-рэ ирокъу.
Химие щIэныгъэхэм я доктор, КъБКъУ-м и профессор, КъБР-м щIэныгъэхэмкIэ щIыхь зиIэ и лэжьакIуэ Къущхьэ Хьэсбий и ныбжьыр илъэс 63-рэ ирокъу.
Дунейм и щытыкIэнур
«pogoda.yandex.ru» сайтым зэритымкIэ, Налшык пшэр техьэ-текIыу щыщытынущ. Хуабэр махуэм градус 15 — 18, жэщым градуси 9 — 12 щыхъунущ.
Накъыгъэм и 9, блыщхьэ
ТЕКIУЭНЫГЪЭМ И МАХУЭЩ
1944 гъэм Севастополь къалэр фашист зэрыпхъуакIуэхэм къыIэщIагъэкIыжащ.
1945 гъэм ягъэуващ «1941-1945 гъэхэм екIуэкIа Хэку зауэшхуэм Германием зэрыщытекIуам папщIэ» медалыр.
1945 гъэм советыдзэхэм хуит къащIыжащ Чехословакием и щыхьэр Прагэ.
1994 гъэм Жуковым и орденымрэ Жуковым и медалымрэ ягъэуващ.
2006 гъэм Урысейм къыщащтащ «Дзэ щIыхьым и къалэ» цIэ лъапIэр.
Режиссёр, КъБР-м гъуазджэхэмкIэ щIыхь зиIэ и лэжьакIуэ Мыд Хьэжмусэ къызэралъхурэ илъэси 106-рэ ирокъу.
Адыгей тхакIуэ, зэдзэкIакIуэ Куэстэнэ Дмитрий къызэралъхурэ илъэси 103-рэ ирокъу.
Адыгей драматург, прозаик Щхьэплъокъуэ Хьисэ къызэралъхурэ илъэс 98-рэ ирокъу.
УсакIуэ, тхакIуэ, композитор, СССР-м и Къэрал саугъэтыр зыхуагъэфэща, Хэку зауэшхуэм хахуэу хэта Окуджавэ Булат къызэралъхурэ илъэс 92-рэ ирокъу.
Къэрал лэжьакIуэ, УФ-м щIыхь зиIэ и связист Ефэнды Батий къызэралъхурэ илъэс 89-рэ ирокъу.
Къэрал лэжьакIуэ, Социалист Лэжьыгъэм и ЛIыхъужь Пэнагуэ Азэмэтджэрий къызэралъхурэ илъэс 85-рэ ирокъу.
КъБР-м щIыхь зиIэ и артист Сэкрэк Мухьэдин къызэралъхурэ илъэс 83-рэ ирокъу.
Урысей актёр, режиссёр, продюсер Бондарчук Фёдор и ныбжьыр илъэс 49-рэ ирокъу.
Дунейм и щытыкIэнур
«pogoda.yandex.ru» сайтым зэритымкIэ, Налшык пшэр техьэ-текIыу щыщытынущ. Хуабэр махуэм градус 18 — 21-рэ, жэщым градуси 10 — 13 щыхъунущ.
Накъыгъэм и 10, гъубж
1906 гъэм Урысейм и япэ Къэрал Думэм лэжьэн щIидзащ.
1917 гъэм Урысей тхылъ палатэр къызэрагъэпэщащ.
1978 гъэм Одессэ техын щыщIадзащ «Место встречи изменить нельзя» фильмыр, совет цIыхубэм нэхъыфI дыдэу ялъагъухэм ящыщу щытар.
Совет Союзым и ЛIыхъужь Къуэныкъуей Назир къызэралъхурэ илъэси 100 ирокъу.
УсакIуэ, КъБР-м щэнхабзэмкIэ щIыхь зиIэ и лэжьакIуэ ХьэIупщы Лолэ къыщалъхуа махуэщ.
УсакIуэ ХьэцIыкIу Хьэсэн къызэралъхурэ илъэс 79-рэ ирокъу.
Жылагъуэ лэжьакIуэ, Бахъсэн щIыналъэм и Адыгэ Хасэм и тхьэмадэу щыта Шапсыгъ Хьэсэн къызэралъхурэ илъэс 78-рэ ирокъу.
Франджы актрисэ, уэрэджыIакIуэ цIэрыIуэ Высоцкий Владимир и щхьэгъусэу щыта Влади Маринэ и ныбжьыр илъэс 78-рэ ирокъу.
Къэрал лэжьакIуэ, экономикэ щIэныгъэхэм я доктор, профессор Щоджэн Мухьэмэд и ныбжьыр илъэс 72-рэ ирокъу.
УсакIуэ Къуныжь ХьэIишэт къыщалъхуа махуэщ.
Тележурналист, ОРТ телеканалым и япэ унафэщIу щыта Листьев Владислав къызэралъхурэ илъэс 60 ирокъу.
Дунейм и щытыкIэнур
«pogoda.yandex.ru» сайтым зэритымкIэ, Налшык пшэр техьэ-текIыу щыщытынущ. Хуабэр махуэм градус 17 — 20, жэщым градус 11 — 13 щыхъунущ.
